Спецыяльна пагартала стужку навін за тыдзень: сяя-тая інфармацыя пра Дні Бялграда ў сталіцы знаходзіцца, але ўся яна тычыцца афіцыйнай часткі мерапрыемстваў. Дзелавы візіт сербскай дэлегацыі, перамовы старшыні Мінгарвыканкама Андрэя Шорца з мэрам Бялграда Сінішай Малі, адкрыццё бізнес-цэнтра, а таксама выставы Ніколы Тэсла і турніра па шахматах у Ратушы — і ні слоўца пра культурную праграму і музычныя мерапрыемствы. Можа, разлічвалі, што мінакоў будзе дастаткова? Мне ж падаецца, трэба было засяродзіць увагу на падзеі, каб людзі задумаліся, а ці не завярнуць ім адмыслова на тую плошчу Свабоды. А як здагадацца, што ў некалькіх сотнях метраў нешта адбываецца?